**ATVIRO KONKURSO SPECIALIOSIOS SĄLYGOS**

***Tarptautinis pirkimas***

**VIEŠŲJŲ VANDENILIO PILDYMO PUNKTŲ ĮRANGOS PIRKIMAS**

# **BENDROSIOS NUOSTATOS**

1.1. AB „Miesto gijos“, įmonės kodas 124135580, PVM mokėtojo kodas LT241355811, toliau – **Perkantysis subjektas***)* vykdo **tarptautinį pirkimą** atviro konkurso būdu (toliau – **Pirkimas**) ir numato įsigyti Viešųjų vandenilio punktų įrangą su montavimu (toliau – **Pirkimo objektas**). Pirkimui taikomos šios Pirkimo specialiosios sąlygos (toliau – **Specialiosios sąlygos**) ir Pirkimo Bendrosios sąlygos (toliau – **Bendrosios sąlygos**), pridedamos 4 priede.

1.2. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su Pirkimo procedūromis, kontaktai nurodyti skelbime apie Pirkimą.

1.3. Ši Pirkimo procedūra atliekama siekiant sudaryti pirkimo - pardavimo sutartį (toliau – **Pirkimo sutartis**), vadovaujantis Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – **Komunalinio sektoriaus pirkimų įstatymas ar PĮ**), Lietuvos Respublikos viešųjų pirkimų įstatymu (toliau – **Įstatymas ar VPĮ**), Lietuvos Respublikos civiliniu kodeksu ir kitais viešuosius pirkimus reglamentuojančiais teisės aktais bei šio pirkimo dokumentais.

1.4. Perkantysis subjektas neketina rengti susitikimo su tiekėjais dėl pirkimo dokumentų paaiškinimo.

1.5. Stebėtojai dalyvauti pirkimo komisijos posėdžiuose nėra kviečiami.

1.6. Šio pirkimo metu derybos yra draudžiamos ir nebus vykdomos.

1.7. Pirkimas neatliekamas naudojantis centrinės perkančiosios organizacijos paslaugomis, nes perkamas objektas nesiūlomas centrinės perkančiosios organizacijos kataloge.

# **PIRKIMO DOKUMENTŲ PAAIŠKINIMAS IR PATIKSLINIMAS**

**2.1. Tiekėjai turėtų būti aktyvūs ir pateikti klausimus ar paprašyti paaiškinti/patikslinti Pirkimo dokumentus iš karto juos išanalizavę**, atsižvelgdami į tai, kad **terminas, skirtas pateikti klausimus ir prašymus, yra ribotas.**

2.2. Terminai ir tvarka, kurios laikantis tiekėjas gali prašyti paaiškinti/patikslinti Pirkimo dokumentus ir kurios laikydamasis Perkantysis subjektas Pirkimo dokumentus gali paaiškinti/patikslinti savo iniciatyva, pateikiama Bendrųjų sąlygų 3 skyriuje.

2.3. Perkantysis subjektas, vykdydamas šį Pirkimą, netaiko trumpesnių Pirkimo procedūros terminų (Pirkimo dokumentų nuostatos, susijusios su pirkimo pasiūlymų pateikimu, paaiškinimo/patikslinimo terminai, nurodytos Bendrųjų sąlygų 3 skyriuje).

# **REIKALAVIMAI TIEKĖJŲ KVALIFIKACIJAI IR, JEI TAIKOMA, KVALIFIKACINEI ATRANKAI**

3.1. Tiekėjas, dalyvaujantis Pirkime, turi atitikti Specialiųjų sąlygų 5 priede nurodytus reikalavimus **(tiekėjo kvalifikacija turi būti įgyta iki pasiūlymų pateikimo termino pabaigos)**.

3.2. **Tiekėjas pasiūlyme turi pateikti tik Europos bendrąjį viešųjų pirkimų dokumentą** (toliau – **EBVPD**).Visų tiekėjo kvalifikaciją įrodančių dokumentų bus prašoma pateikti **tik galimą laimėtoją**. Detali nurodytų dokumentų pateikimo tvarka nustatyta Bendrųjų sąlygų 7 skyriuje.

3.3. Ūkio subjekto dalyvavimas subtiekėjo teisėmis yra neribojamas, tai yra, pasiūlymai yra priimami, jei tas pats ūkio subjektas teikia pasiūlymus individualiai ir kaip kito tiekėjo subtiekėjas arba teikia pasiūlymus kaip tiekėjų grupės narys ir kaip kito tiekėjo subtiekėjas, arba dalyvauja subtiekėjo teisėmis skirtingų tiekėjų pasiūlymuose, išskyrus tuos atvejus, kai turima pagrįstų įrodymų, kad toks ūkio subjektų elgesys turi draudžiamo konkurenciją ribojančio susitarimo požymių.

3.4. **Pirkime gali dalyvauti tiekėjai (ūkio subjektai, kurių pajėgumais remiasi, subtiekėjai), kurie netenkina**:

3.4.1. Tarybos Reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, (toliau - Reglamentas) (taikoma, kol Reglamentas galioja).

3.4.2. Komunalinio sektoriaus pirkimų įstatymo 58 straipsnio 41 dalies 1-5 punktų sąlygų.

3.4.3. Komunalinio sektoriaus pirkimų įstatymo 50 straipsnio 8 ir 9 dalies sąlygų, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas**.**

3.5. Perkantysis subjektas kartu su pasiūlymu (kaip nurodyta Specialiųjų sąlygų 7.1 punkte) tiekėjo prašo pateikti:

3.5.1. **dėl Specialiųjų sąlygų 3.4.1. punkto** – Tiekėjo/Subtiekėjo atitikties deklaraciją (Specialiųjų sąlygų 7.1 priedas) Pirkimo vykdytojui kilus abejonių dėl tiekėjo (ne)atitikties Reglamento nuostatoms, pirkimo vykdytojas iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą. Pvz.: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, pirkimo vykdytojas turi teisę paprašyti reikalingos informacijos dėl atitikimo.

3.5.2. Pirkimo vykdytojui nustačius, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

3.5.3. dėl Specialiųjų sąlygų 3.4.2. punkto – Tiekėjo atitikties deklaraciją (Specialiųjų sąlygų 7.2 priedas). Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.3.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi 50% +1 akcijų / pajų / įnašų / investicinių vienetų / ir pan., nustatyti. Tikrinama visa nuosavybės 50% +1 grandinė: tiesioginės ir nuosavybės turėjimas juridiniame asmenyje);

3.5.3.2. fizinių asmenų, kurie turi juridinio asmens 50% +1 akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);

3.5.3.3. Įmonių/įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę nuosavybę 50% +1 bei šių asmenų registracijos vieta (jei fiziniai asmenys - pilietybė);

3.5.3.4. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, Perkantysis subjektas turi teisę paprašyti reikalingos informacijos dėl atitikimo.

3.5.4. **dėl Specialiųjų sąlygų 3.4.2. punkto** (Komunalinio sektoriaus pirkimų įstatymo 58 straipsnio 41 dalies 1-3 punktų sąlygų) – Tiekėjo atitikties deklaraciją (Specialiųjų sąlygų 7.2 priedas) arba laisvos formos deklaraciją. Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.4.1. juridinio asmens vadovo patvirtintą juridinio asmens steigimo dokumentų kopiją,

3.5.4.2. Juridinių asmenų registro išplėstinį išrašą su istorija,

3.5.4.3. Juridinių asmenų dalyvių informacinės sistemos išrašą,

3.5.4.4. asmens tapatybę patvirtinančio dokumento (tapatybės kortelės ar paso) kopiją,

3.5.4.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.4.6. pažymą apie deklaruotą gyvenamąją vietą

3.5.4.7. arba atitinkamus valstybės narės ar trečiosios šalies dokumentus ar kitus Perkančiajam subjektui priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Perkančiojo subjekto prašymu tiekėjas turi pateikti dokumentus

Perkantysis subjektas minėtų dokumentų gali paprašyti ir iš kandidatų ar dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

3.5.5. **dėl Specialiųjų sąlygų 3.4.3. punkto** - Nacionalinio saugumo reikalavimų atitikties deklaraciją, patvirtintą Viešųjų pirkimų tarnybos direktoriaus 2022 m. gruodžio 29 d. įsakymu Nr. 1S-233 (aktuali redakcija)[[1]](#footnote-2) (Specialiųjų sąlygų 7.3 priedas). Perkantysis subjektas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.5.1. juridinio asmens vadovo patvirtintą juridinio asmens steigimo dokumentų kopiją,

3.5.5.2. Juridinių asmenų registro išplėstinį išrašą su istorija,

3.5.5.3. Juridinių asmenų dalyvių informacinės sistemos išrašą,

3.5.5.4. asmens tapatybę patvirtinančio dokumento (tapatybės kortelės ar paso) kopiją,

3.5.5.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.5.6. pažymą apie deklaruotą gyvenamąją vietą

3.5.5.7. arba atitinkamus valstybės narės ar trečiosios šalies dokumentus ar kitus Perkančiajam subjektui priimtinus dokumentus.

Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip prieš 3 (tris) mėnesius iki tos dienos, kurią Perkančiojo subjekto prašymu tiekėjas turi pateikti dokumentus.

Perkantysis subjektas bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių atitiktį Komunalinio sektoriaus pirkimų įstatymo 50 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.

3.6. **Tiekėjų pasiūlymai, kurie netenkina bent vieno Specialiųjų sąlygų 3.4. punkto reikalavimo, atmetami.**

# **PIRKIMO OBJEKTAS**

4.1. Pirkimo objekto aprašymas pateikiamas techninėje specifikacijoje (Specialiųjų sąlygų 1 priedas), o sutarties įvykdymo terminai pateikiami sutarties projekte (Specialiųjų sąlygų 6 priedas).

4.1.1. Perkantysis subjektas suteikia galimybę apžiūrėti objektą, kuriame bus teikiamos prekės ir paslaugos, tačiau apžiūros metu nebus atsakoma į tiekėjo klausimus dėl Pirkimo objekto ar Pirkimo dokumentų nuostatų – kilus klausimams tiekėjas turi juos užduoti kreipdamasis į Perkantįjį subjektą Bendrųjų sąlygų 3 skyriaus nustatyta tvarka.

4.1.2. Tiekėjai, norintys apžiūrėti objektą, turi ne vėliau kaip likus **9 (devynioms) dienoms** iki pasiūlymų pateikimo termino pabaigos pateikti prašymą dėl apžiūros. Jeigu atsiranda tiekėjų, norinčių apžiūrėti šį objektą, Perkantysis subjektas visiems tiekėjams CVP IS susirašinėjimo priemonėmis išsiunčia informaciją apie konkrečią apžiūros datą, laiką ir vietą bei šią informaciją paskelbia atskiru pranešimu CVP IS. Tiekėjai, norintys dalyvauti apžiūroje, iki apžiūros pradžios turi atsiųsti vardus ir pavardes asmenų, ketinančių dalyvauti apžiūroje.

4.2. Pirkimo objektas į dalis neskaidomas. Tiekėjas turės siūlyti visą Pirkimo objekto kiekį/apimtį.

4.3. **Pirkimui skirtų lėšų suma yra \_\_\_\_\_\_\_\_\_\_\_\_\_\_\_\_\_\_. Pasiūlymas, kurio kaina viršys šiame punkte nurodytą lėšų sumą, bus atmestas kaip neatitinkantis Pirkimo dokumentuose nustatytų reikalavimų.**

# **REIKALAVIMAI PASIŪLYMŲ RENGIMUI IR PATEIKIMUI**

5.1. Detalūs pasiūlymų rengimui ir pateikimui keliami reikalavimai pateikti Bendrųjų sąlygų 7 skyriuje.

5.2. Pasiūlymą reikia pateiktiCVP IS priemonėmis (nemokama registracija adresu https://viesiejipirkimai.lt/), detalesnė pasiūlymo pateikimo CVP IS priemonėmis informacija pateikiama Viešųjų pirkimų tarnybos internetinėje svetainėje https://vpt.lrv.lt/lt/nauja-cvp-is-aktuali-nuo-2024-12-01/metodine-medziaga-instrukcijos/tiekejamsnaujaCVPIS. Pasiūlymas turi būti pateiktasne vėliau kaip **iki datos ir laiko nurodyto skelbime apie Pirkimą.**

# **PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

6.1. Perkantysis subjektas nereikalauja kartu su pasiūlymu pateikti pasiūlymo galiojimą užtikrinimą patvirtinančio dokumento (kaip nustatyta Bendrųjų sąlygų 8 skyriuje), tačiau Tiekėjas Perkančiajam subjektui pareikalavus, turės sumokėti 15.000,00 (penkiolika tūkstančių) eurų baudą, jeigu jis:

6.1.1. atšaukia arba pakeičia savo pasiūlymą pasiūlymo galiojimo laikotarpiu,

6.1.2. laimėjęs Pirkimą, vengia arba atsisako pasirašyti sutartį per Perkančiojo subjekto nurodytą terminą;

6.1.3. vengia arba atsisako pateikti Pirkimo sutarties įvykdymo užtikrinimą ar kitą su sutarties įsigaliojimu siejamą dokumentą per sutartyje nustatytą terminą (jeigu tokių reikalaujama).

6.2. Pasiūlymas turi galioti ne trumpiau nei 90 (devyniasdešimt) dienų nuo pasiūlymų pateikimo termino pabaigos. Pasibaigus šiam terminui ir tiekėjui pratęsus pasiūlymo galiojimą, Perkantysis subjektas nebetaikys 6.1. punkte nustatytos nuostatos.

6.3. Kiti Užtikrinimui ir pasiūlymų galiojimui keliami reikalavimai pateikiami Bendrųjų sąlygų 8 skyriuje.

# **PASIŪLYMĄ SUDARANTYS DOKUMENTAI**

7.1. Iki pasiūlymų pateikimo termino pabaigos pasiūlyme tiekėjas turi pateikti:

7.1.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;

7.1.2. užpildytą EBVPD (Specialiųjų sąlygų 3 priedas);

7.1.3. jei pasiūlymą pateikia tiekėjų grupė, jungtinės veiklos sutarties skaitmeninę kopiją, taip pat, jei tiekėjas pasitelkia ūkio subjektus, – įrodymus, kad šie ištekliai bus prieinami per visą sutartinių įsipareigojimų vykdymo laikotarpį (pagal Bendrųjų sąlygų 5.4 ir 5.5 punktų reikalavimus), pvz. užpildytas ūkio subjektų deklaracijas „Dėl sutikimo būti ūkio subjektu“ (Pasiūlymo formos 1 priedas), ir laidavimo sutarties, patvirtinančios, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo, skaitmeninę kopiją (kaip numatyta Bendrųjų sąlygų 5.5 punkte);

7.1.4. jei tiekėjas pasitelkia subtiekėjus (jeigu jie yra žinomi) - subtiekėjų sutikimus (deklaracijas), patvirtinančius subtiekėjų sutikimą būti tiekėjo subtiekėju Perkančiojo subjekto vykdomame Pirkime (Pasiūlymo formos 1 priedas);

7.1.5. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti paraišką ir prisiimti visus su tuo susijusius įsipareigojimus, skaitmeninę kopiją;

7.1.6. Tiekėjo/Subtiekėjo atitikties deklaraciją (Specialiųjų sąlygų 7.1 priedas);

7.1.7. Tiekėjo atitikties deklaraciją (Specialiųjų sąlygų 7.2 Priedas) arba laisvos formos deklaraciją;

7.1.8. Nacionalinio saugumo reikalavimų atitikties deklaraciją (Specialiųjų sąlygų 7.3 priedas);

7.1.9. preliminarią viešųjų vandenilio pildymo punktų įrangos technologinę schemą ir preliminarią technologinę užduotį;

7.1.10. užpildytą „Prekių atitikties techninės specifikacijos reikalavimams palyginamąją lentelę“ (Specialiųjų sąlygų 8 priedas);

7.1.11. tiekėjo nurodytus dokumentus užpildytoje „Prekių atitikties techninės specifikacijos reikalavimams palyginamojoje lentelėje“ (Specialiųjų sąlygų 8 priedas);

7.1.12. pasiūlymo kainos išskaidymą pagal Specialiųjų sąlygų 6 priede „Sutarties Specialiosios sąlygos“ pridėtą 2 priedą „Sutarties fiksuotos kainos išskaidymas“.

**Tiekėjui nepateikus 7.1.1., 7.1.10 ir/ar 7.1.12 punktuose nurodytų dokumentų pasiūlymas atmetamas.**

7.2. Pirkimo Specialiųjų sąlygų 7.1.2, 7.1.3, 7.1.4, 7.1.5, 7.1.9 ir/ar 7.1.10 punktuose nurodyti dokumentai gali būti rengiami (išduoti) **anglų kalba**, kartu pateikiant vertimą į lietuvių kalbą. Pirkimo Specialiųjų sąlygų 7.1.11. punkte kartu su „Prekių atitikties techninės specifikacijos reikalavimams palyginamąją lentele“ (Specialiųjų sąlygų 8 priedas) teikiami dokumentai gali būti **anglų kalba.**

# **PASIŪLYMŲ VERTINIMAS IR PALYGINIMAS**

8.1. Perkančiojo subjekto neatmesti pasiūlymai vertinami ir palyginami pagal kainą. Pasiūlymo kaina turi būti apskaičiuota ir nurodyta taip, kaip reikalaujama pasiūlymo formos (Specialiųjų sąlygų 2 priede) eilutėje „Pasiūlymo kaina EUR be PVM“. Pasiūlymo kaina (įkainiai) be PVM, PVM ir Pasiūlymo kaina su PVM turi būti pateikiama 2 (dviejų) skaičių po kablelio tikslumu.

8.2. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos Bendrųjų sąlygų 11 skyriuje.

# **ŽALIOJO PIRKIMO KRITERIJAI**

9.1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[2]](#footnote-3), 4.4.1 ir 4.4.4.1 punktais, nes:

9.1.1. Aplinkos apsaugos kriterijai nustatyti pirkimo dokumentuose:

* Techninėje specifikacijoje TAIP, 5.3. punkte.

9.1.2. Perkama speciali įranga, skirta energijai iš atsinaujinančiųjų išteklių išpilstyti į tausojančias energiją transporto priemones, todėl perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.

9.2. Vykdomas socialiai atsakingas pirkimas: NE.

# **SUTARTIES NUOSTATOS**

10.1. Pirkimo sutarties projektas pateikiamas Specialiųjų sąlygų 6 priede. Pasirašant Pirkimo sutartį, pateiktos sąlygos negali būti keičiamos ar koreguojamos.

* 1. Perkantysis subjektas gali tiesiogiai atsiskaityti su subtiekėjais. Tiesioginio atsiskaitymo tvarka nustatyta Pirkimo sutarties projekte (Specialiųjų sąlygų 6 priede) ir trišalės sutarties projekte (Specialiųjų sąlygų 13 priede). Pasirašant Trišalę sutartį, tiesioginio atsiskaitymo tvarka negali būti keičiama.

# **PRIDEDAMA:**

1 priedas – Techninė specifikacija (su priedais).

2 priedas – Pasiūlymo forma (su priedu).

3 priedas – EBVPD.

4 priedas – Bendrosios sąlygos.

5 priedas – Reikalavimai tiekėjų kvalifikacijai ir pašalinimo pagrindai.

6 priedas – Pirkimo sutarties projektas (su priedais).

7.1. priedas – Tiekėjo/Subtiekėjo atitikties deklaracija.

7.2. priedas – Tiekėjo atitikties deklaracija.

7.3. priedas – Nacionalinio saugumo reikalavimų atitikties deklaracija.

8 priedas – Palyginamoji lentelė.

9 priedas – Įvykdytų sutarčių sąrašas.

10 priedas – Sutarties užtikrinimo pavyzdinės formos.

11 priedas – Trišalės sutarties projektas dėl tiesioginio atsiskaitymo.

1. https://www.e-tar.lt/portal/lt/legalAct/ac5a5e30878f11ed8df094f359a60216 [↑](#footnote-ref-2)
2. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-3)