**Priedas Nr. 2**

**Garantuojami parametrai**

1. Žemiau lentelėje Nr. 1 pateikiami minimalūs techniniai reikalavimai vandenilio pilstymo punktui (toliau – VPP), kuriuos Tiekėjas įsipareigoja pasiekti VPP paleidimo-derinimo metu ir garantuoti šiuos parametrus Sutarties garantinio periodo metu. Tiekėjas nurodo ir papildo garantuojamų parametrų lentelę papildomais rodikliais, reikšmėmis tiekiamai įrangai po sutarties pasirašymo, su bandymų programa ir pakartotinai papildomi -nustatomi pagal Tiekėjo paruoštą ir su Užsakovu suderintą bandymų programą, per numatytą terminą kaip nurodyta techninėje specifikacijoje.

|  |  |  |  |
| --- | --- | --- | --- |
| **Lentelė Nr. 1 – Garantuojami parametrai** | | | |
| **Nr.** | **Parametras** | **Mato vnt.** | **Reikšmė** |
|  | Vandenilio pildymo debitas į 350bar slėgio transporto priemonę, maksimali reikšmė ne žemesnė kaip arba lygu: | g/s | 60 |
|  | Vandenilio pildymo debitas į 700bar slėgio transporto priemonę, maksimali reikšmė ne žemesnė kaip arba lygu: | g/s | 60 |
|  | Kompresoriaus(ių) (500-550bar buferinės talpos pildymui) sistemos našumas, kai įėjimo slėgis aukštesnis arba lygus 50bar, ne mažiau kaip arba lygu: | kg/h | 40 |
|  | 350bar slėgio transporto priemonių pildymas, kai kuro bako talpa yra 30 kg vandenilio, per 60 minučių ne mažiau kaip: | vnt. | 3 |

1. Vidutinis triukšmo lygis matavimo paviršiuje ir fono triukšmo pataisos apskaičiuojamos pagal standartų reikalavimus:
   1. LST-EN ISO 3744 „Triukšmo šaltinių garso galios lygių nustatymas matuojant garso slėgį. Ekspertiniai metodai“ arba lygiavertis.
   2. EN ISO 3746 „Akustika. Triukšmo šaltinių garso galios ir energijos lygių nustatymas matuojant garso slėgį. Tikrinamasis metodas“ arba lygiavertis.
   3. LST ISO 1996-2 „Akustika. Aplinkos triukšmo aprašymas, matavimas ir vertinimas. 2 dalis. Garso slėgio lygių nustatymas“ arba lygiavertis.
2. Tiekėjas garantuoja VPP prieinamumą taikant numatytą neveikimo trukmę Tiekėjo nustatytu garantijos galiojimo laikotarpiu ir atsižvelgiant į tai, kad Užsakovas atlieka visus techninės priežiūros darbus, atsižvelgdamas į sutartus eksploatavimo dokumentus. Prieinamumas nustatomas taikant šią formulę:

|  |  |  |
| --- | --- | --- |
| D = | 8760 – Tpp – T pa | × 100 proc. |
| 8760 |

čia:

D – VPP prieinamumas per vienerius garantijos galiojimo metus,

Tpp – numatytoji Tiekėjo pateiktuose VPP eksploatacijos ir priežiūros instrukcijose neveikimo trukmė per metus, valandomis. Bendra visų sustojimų trukmė negali būti ilgesnė nei 2 savaitės per metus.

Tpa – nenumatytoji VPP neveikimo trukmė per metus, valandomis.

4. VPP neveikimo trukmė – tai trukmė nuo VPP prieinamumo neužtikrinimo pradžios, kad būtų garantuojama 50 proc. nominalios VPP išpilstymo galios pagal išpilstomą kiekį per parą..

5. Tiekėjas turi pateikti įrenginio penkerių metų (5) aptarnavimo planą, programą, kurioje nurodomi numatytieji neveikimo laikotarpiai kiekvienais garantijos galiojimo metais.

6. Prieinamumas turi būti nustatomas 12 mėnesių laikotarpiui garantijos galiojimo laikotarpiu. Garantija ir baudos, kurios numatytos Sutartyje, už garantuoto prieinamumo neužtikrinimą turi būti taikomos 12 mėnesių laikotarpiui.

7. Sutarties vykdymo metu Tiekėjo netinkamos kokybės Paslaugos fiksuojamos defektų registre. Defektai skaidomi į sekančias kategorijas:

|  |  |  |  |
| --- | --- | --- | --- |
| **Kategorija** | **Apibrėžimas** | **Paskutinė atlikimo diena** | **Sąlyga/tikslas/komentaras** |
| A | Neleidžia saugiai ir pilnai pradėti šaltųjų sistemos/įrangos paleidimo- derinimo darbus | Prieš pradedant šaltuosius paleidimo-derinimo darbus | Pasirašytas ECC (errection completion certificate) pradėti šaltą sistemos įrangos paleidimą |
| B | Neleidžia saugiai ir pilnai pradėti karštųjų paleidimo-derinimo darbų arba turi reikšmingos įtakos sistemos/įrangos veikimui | Prieš pradedant karštuosius paleidimo-derinimo darbus | Pradėti karštuosius paleidimo-derinimo darbus |
| C | Reikšmingas poveikis garantuojamų parametrų rodiklių pasiekimui/ (SAT – site acceptance testui) | Prieš atliekant garantuojamų parametrų rodiklių pasiekimus | Pasiekti numatytus garantuojamus parametrų rodiklius |
| D | Smulkūs defektai, neturintys įtakos įrangos/ sistemos saugai ar veikimui, tai yra vandenilio išpilstymui. | Kaip suderinta tarp Tiekėjo ir Užsakovo. | Defektus galima taisyti garantinio periodo metu prieš tai raštu Tiekėjui ir Užsakovui susitarus defekto ištaisymo trukmę ir datą.  Esant D kategorijos defektams ir suderintam defektų sąrašui galutinis perdavimo aktas gali būti pasirašomas. |

\_\_\_\_\_\_\_\_\_\_\_\_\_\_\_\_\_\_